მედიის ადვოკატირების კოალიცია

მედიის ადვოკატირების კოალიცია (MAC) — მედიის საკითხებზე მომუშავე ჩვიდმეტი არასამთავრობო ორგანიზაციის გაერთიანება. შეიქმნა 2011 წელს სამოქალაქო საზოგადოების ფონდის ინიციატივით. კოალიციის მიზანი საქართველოში თავისუფალი მედიაგარემოს შექმნის ხელშეწყობაა. 

მისი ძირითადი საქმიანობა მოიცავს ჟურნალისტებისა და მედიამფლობელების ინტერესებისა და უფლებების დაცვას, მედიაგარემოს ანალიზს, საკანონმდებლო ცვლილებების ადვოკატირებასა და თავისუფალი მედიის მნიშვნელობის შესახებ ცნობიერების ამაღლებას. 

საქმიანობა
მედიაკოალიციის ლიდერობით და ადვოკატირების პროცესში მონაწილეობის შედეგად განხორციელდა რამდენიმე საკანონმდებლო ცვლილება. კოალიციის ძალისხმევით, აჭარის ტელევიზია საზოგადოებრივ მაუწყებლად გარდაიქმნა და მას დაემატა რადიო; წინასაარჩევნო პერიოდში საკაბელო ოპერატორები ვალდებული გახდნენ, პაკეტში ჩაერთოთ საერთო მაუწყებლობის მქონე ტელევიზიები და ის არხები, რომლებიც ხელმისაწვდომია მოსახლეობის არანაკლებ 20%-ისთვის, რის შედეგადაც უზრუნველყოფილ იქნა მოქალაქეების წვდომა კრიტიკულ და დამოუკიდებელ მედიებზე. აგრეთვე, ორგანიზაციის ინიციატივით, აიკრძალა მაუწყებლის დაფინანსება ოფშორიდან, რის შედეგადაც ოფშორულ კომპანიებს აღარ აქვთ სამაუწყებლო ლიცენზიის ფლობის უფლება. 

რესურსები ინტერნეტში
 ჩვენ შესახებ — ისტორია და მიზნები
 ინფორმაციის თავისუფლების განვითარების ინსტიტუტი MAC-ის შესახებ

კატეგორია:არასამთავრობო ორგანიზაციები
კატეგორია:საქართველოს საზოგადოებრივი ორგანიზაციები
კატეგორია:კომუნიკაციები და მედია ორგანიზაციები